b'\n_START_ARTICLE_\nKaimon (1882)\n_START_SECTION_\nPalvelus\n_START_PARAGRAPH_\nAlus osallistui ensimm\xc3\xa4iseen Kiinan\xe2\x80\x93Japanin sotaan. Alus suojasi Chemulpon maihinnousua ja otti osaa Jalun taisteluun. Vuonna 1895 alus oli mukana Taiwanin maihinnousussa. Alus luokiteltiin 21. maaliskuuta 1898 kolmannen luokan tykkiveneeksi, mink\xc3\xa4 j\xc3\xa4lkeen se oli l\xc3\xa4hinn\xc3\xa4 partio- ja rannikonkartoitusteht\xc3\xa4viss\xc3\xa4._NEWLINE_Ven\xc3\xa4j\xc3\xa4n\xe2\x80\x93Japanin sodassa alus siirrettiin valvomaan Korean niemimaan ja Tsushiman salmen v\xc3\xa4list\xc3\xa4 aluetta. Kaimon osui Port Arthurin edustalla miinaan 5. hein\xc3\xa4kuuta 1904, jolloin aluksen upotessa sai surmansa aluksen p\xc3\xa4\xc3\xa4llikk\xc3\xb6 ja 22 miehist\xc3\xb6nj\xc3\xa4sent\xc3\xa4.'